Araogenn - Wikipedia

# Araogenn

### Diwar Wikipedia, an holloueziadur digor

Un doare rannig yezhadurel eo an araogenn a dalvez da ziskouez natur al liamm etre ur renadenn (peurliesañ un rannfrazenn anv hag un elfenn all er rannfrazenn pe er frazenn. Alies a-walc'h e tenn al liamm-se pe d'al lec'h ma vez kavet ar renadenn pe c'hoazh d'ar prantad pa voe graet, da skouer:

(Araogennoù e druz: frazennoùigoù araogennel e italek)

- War ar gador emañ ar c'hazh.
- Bez' oan o c'hortoz a-hed an deiz.
- Ne vefont ket achu a-raok dilun.
- O komz gantañ e oamp.
- Aet e oa d'en em goach a-drekan nor

## [kemmañ] Araogennoù eeun ha kevrennek

E meur a yezh, ar brezhoneg en o zouez (s.o. araogennoù brezhonek), e kaver daou doare araogennoù:

- araogennoù eeun, skrivet en ur ger
  - evel a, da, e, ouzh, war

- araogennoù kevrennek, savet diwar araogennoù eeun mui un elfenn all:
  - heuliet gant un anv-kadarn peurvuiañ, evel a-gichen, e-kichen, e-ti, eus-kichen, war-dro
  - heuliet gant ur verb a-wechoùigoù: da-gaout, war-gaout
  - heuliet gant un araogenn all a-wechoùigoù: da-vet, war-vetek.

## [kemmañ] Rannfrazennoù araogennek

rannfrazenn araogennek (saoz. prepositional phrase) an hini a vez graet eus ar stroll araogenn ha renadenn. Bez e c'hell bezañ implijet seurt rannfrazennoù araogennek-se evit spishaat rannfrazennoù anv pe rannfrazennoù verb evel pa vije anvioù-gwan pe adverboù anezhe, da skwer er frazenn aet e oa ar plac'h en he c'hoazez war ar gador e talvez ar rannfrazenn araogennek war ar gador da spisaat ar verb mont en koazez.

Brudet eo ar yezhoù keltiek evit displegañ araogennoù evel pa vijent verboù, ds.:

  gant > gantañ (gant + dibenn o verkañ an trede gour unander gourel)
  e(n) > enne (e(n) + dibenn o verkañ an trede gour liester)
  diouzh > diouti (diouzh + + dibenn o verkañ an trede gour unander benel)

## [kemmañ] Lerc'hennoù

Yezhoù zo, evel ar japaneg da skwer, a laka ar rannoùigoù liammañ a seurt-se goude o renadenn e-lec'h o lakaat dirazañ. lerc'hennoù ha n'eo ket araogennoù a vez graet eus ar rannoùigoù-se neuze.

Setu un nebeut skwerioù tennet eus yezhoù a ra gant lerc'hennoù:

- sinaeg: zhuōzi shàng ("taol war" = war an taol), wūzi lǐ (kambr e = er gambr)
- izelvroeg: het huis in ("an ti e" = en ti)
- finneg: talon edessä ("an ti dirak = dirak an ti"), talon takana ("an ti a-dreñv = a-dreñv an ti")
- alamaneg: dir gegenüber ("te a-dal = a-dal dit"); ihm zufolge ("eñ hervez = hervezañ), die Straße entlang ("ar straed a-hed" = a-hed ar straed))
- hindeg: kamre mẽ ("kambr e = er gambr)
- hungareg: kutya nélkül ("ki hep == hep ki)
- japaneg: doko ni ("pelec'h e" = e pelec'h), doko e ("pelec'h da" = da belec'h))
- koreaneg: Hanguk e ("Korea da = da Gorea)
- turkeg: evin önünde ("an ti dirak = dirak an ti), evin arkasında ("an ti a-drek = a-drek d'an ti)

Techet e vez ar yezhoù a ra gant lerc'hennoù d'ober ivez gant an urzh rener-renadenn-vern (SOV). Yezhoù all avat a c'hell ober gant an urzh-se hep ober dre ret gant goudeennoù, da skwer al latin. Techet e vez ar yezhoù a ra gant goudeennoù da lakaat an anvioù-gwan dirak an anv-kadarn spishaet gante.

## [kemmañ] Gwelit ivez:

- Rannfrazenn araogennek
- Kenverb
- Lerc'henn
- Adstagenn
- Araogennoù brezhonek

Adtapet diwar "http://br.wikipedia.org../../../a/r/a/Araogenn.html"

Rummadoù ar bajenn: Yezhoniezh | Araogenn

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- العربية
- Български
- Bosanski
- Català
- Česky
- Dansk
- Deutsch
- Emiliàn e rumagnòl
- English
- Esperanto
- Español
- Français
- Gàidhlig
- Galego
- Italiano
- 日本語
- Latina
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Simple English
- Svenska
- Walon
- 中文